हमने ब्लाग जगत में पिछले साल फरवरी से कदम रखा है। हमने सबसे पहले खेलगढ़ से ब्लागिंग की शुरुआत की। इसके बाद हमने राजतंत्र नाम से दूसरा ब्लाग बनाया। इसमें लिखना भी फरवरी में ही शुरु किया, लेकिन राजतंत्र ने रफ्तार में आने का काम मार्च से किया। आज हमारे दोनों ब्लागों में राजतंत्र ज्यादा लोकप्रिय हो गया है। एक साल से भी कम समय में राजतंत्र ने चिट्ठा जगत के टॉप 40 ब्लागों में अपना स्थान बना लिया जो बरकरार है। हम राजतंत्र की बात करें तो इसमें हमने 13 माह में 423 पोस्ट लिखी है। हमारी इन पोस्टों पर 4000 से ज्यादा टिप्पणियां मिली हैं और 34500 से ज्यादा पाठक मिले हैं। खेलगढ़ में हमने सबसे ज्यादा 781 पोस्ट लिखी है। इसमें हमें दो सौ के आस-पास ही टिप्पणियां मिली हैं, और 6200 से ज्यादा पाठक मिले हैं।